ระทึก! เหตุกราดยิง “แคลิฟอร์เนีย” พบเหยื่อกระสุน เสียชีวิตอย่างน้อย 4 ศพ รวมเด็ก 1 ราย
ระทึก! เหตุกราดยิง "แคลิฟอร์เนีย" พบเหยื่อกระสุน เสียชีวิตอย่างน้อย 4 ศพ รวมเด็ก 1 ราย 
ระทึก! เหตุกราดยิง "แคลิฟอร์เนีย" พบเหยื่อกระสุน เสียชีวิตอย่างน้อย 4 ศพ รวมเด็ก 1 ราย
1 เม.ย. 2564

เกิดเหตุกราดยิงที่เมืองออเรนจ์ ในรัฐแคลิฟอเนียของสหรัฐ ส่งผลให้มีผู้เสียชีวิตอย่างน้อย 4 ราย รวมถึงเด็ก 1 ราย นอกจากนี้ ยังมีผู้ได้รับบาดเจ็บ 2 ราย ซึ่งรวมถึงผู้ต้องสงสัยที่ก่อเหตุกราดยิงครั้งนี้
เจ้าหน้าที่ตำรวจเมืองออเรนจ์เปิดเผยว่า เหตุกราดยิงดังกล่าวเกิดขึ้นในย่านเวสต์ ลินคอล์น อเวนิว เมื่อเวลา 17.30 น.ของวันพุธตามเวลาท้องถิ่น หรือตรงกับช่วงเช้าวันนี้ (พฤ.1 เม.ย.64) ตามเวลาไทย ทั้งนี้เจ้าหน้าที่ควบคุมสถานการณ์ได้แล้ว
สำหรับเหตุระทึกขวัญครั้งนี้เกิดขึ้นที่เมืองออเรนจ์ ซึ่งอยู่ห่างจากลอสแองเจลิสไปทางตะวันออกเฉียงใต้ราว 30 ไมล์ ซึ่งถือเป็นเหตุยิงสังหารหมู่ครั้งที่ 3 ที่เกิดขึ้นในสหรัฐฯ ชั่วระยะเวลาไม่ถึง 1 เดือน โดยเหตุกราดยิงคราวนี้เกิดขึ้นเพียง 2 สัปดาห์เศษ หลังจากที่มีชายผิวขาวบุกเข้าไปกราดยิงสปาและร้านนวดในเมืองแอตแลนตาและพื้นที่ใกล้เคียงเมื่อวันที่ 16 มี.ค. จนมีผู้เสียชีวิตถึง 8 ราย โดยเหยื่อ 6 รายเป็นหญิงเชื้อสายเอเชีย
เหตุการณ์ต่อมา วันที่ 22 มี.ค. ชายคนหนึ่งก่อเหตุกราดยิงซูเปอร์มาร์เก็ตที่เมืองโบลเดอร์ รัฐโคโลราโด ซึ่งทั้ง 2 เหตุการณ์นี้ผู้ก่อเหตุถูกตำรวจจับกุมตัวเอาไว้ได้